钦定古今图书集成/明伦汇编/氏族典/第003卷 > 宋
## 钦定古今图书集成/明伦汇编/氏族典/第003卷 > 宋

### 太宗端拱元年赐李继捧姓赵氏

按《宋史太宗本纪》，端拱元年五月“辛未，感德军节度
使李继捧赐姓赵氏，名保忠。壬申，以保忠为定难军
节度使。”按《西夏传》：“初，继捧之入也，弟继迁出奔，及
是数来为边患。有言继迁悉知朝廷事，盖继捧泄之，
乃出为崇信军节度使，克宪为道州防御使，克文遣
归博州，并选常参官为通判，以专郡政。”端拱初，改感
德军节度使，屡发兵讨继迁，不克用宰相赵普计，欲
委继捧以边事令图之。因召赴阙，赐姓赵氏，更名“保
忠。”太宗亲书五色金花笺以赐之

### 淳化二年赐李继迁姓赵氏

按：《宋史太宗本纪》：“淳化二年秋七月，李继迁奉表请
降，以为银州观察使，赐国姓，改名保吉。”

淳化三年，诏“随钱氏归朝者皆复本姓。”

按《宋史太宗本纪》不载。按《钱氏世家》：“先是，镠与战
士多赐己姓，后俶归朝，皆称同宗，淳化三年，诏令复
本姓。又浙中刘氏避镠讳改为金氏，亦令还。”

淳化五年夏四月甲申，削赵保吉所赐姓名。

按：《宋史太宗本纪》云云。

### 至道三年真宗即位复赵保吉姓名

按《宋史真宗本纪》不载按《通鉴纲目》，至道三年十
二月，“李继迁请降，以为定难节度使，复姓名赵保吉。”

### 仁宗宝元二年削赵元昊赐姓

按：《宋史仁宗本纪》：宝元二年六月“壬午，削赵元昊官
爵，除属籍。”

### 神宗熙宁五年赐俞龙珂瞎药等姓名

按《宋史神宗本纪》：“熙宁五年五月庚寅，以青唐大首
领俞龙珂为西头供奉官，赐姓名包顺。十一月癸丑，
河州首领瞎药等来降，以为内殿崇班，赐姓名包约。
熙宁七年，赐木征及其弟子姓名。”

按《宋史神宗本纪》，“七年六月丁亥，以木征为荣州团
练使，赐姓名赵思忠。”按《赵思忠传》，赵思忠即瞎毡
之子木征也。瞎毡死，木征不能自立，青唐族酋瞎药
鸡啰及僧鹿遵迎之，居洮州，欲立以复洮、岷、叠、宕、武
胜军诸羌。秦州以其近边，逐之，乃还河州后徙安江
城，董毡欲羁属之，不能有也。母弟瞎吴叱别居银川，
有聂家山。至和初，补本族副军主。嘉祐中，河州刺史
王韶经略熙河，遣僧智圆往说之，啖以厚利，因随以
兵，前后杀其老弱数千，焚族帐万数，得腹心酋领十
馀人，又禽其妻子，皆不杀。遂以熙宁七年四月举洮、
河二州来降，赐以姓名，拜荣州团练使，封其母《郢成
结》遂宁郡太夫人，妻包氏咸宁郡君，弟董谷，赐名“继
忠”，补六宅副使。结吴延征，赐名“济忠”，《瞎吴叱》曰“绍忠”，
巴《毡角》曰“醇忠”，巴毡抹曰“存忠。”长子邦。㖕勿丁咓曰
“怀义”，次盖咓曰秉义，皆超拜官。以思忠为秦州钤辖，
不莅事而乞主熙河羌部，经略司以为不可，诏以二
州给地五十顷。后迁合州防御使，卒，赠镇洮军节度
观察留后。

按《金史移刺成传》：“成子顺思阿不，武功将军，世袭咸
平路钞赤邻猛安下查不鲁谋克结什角者，西番既
衰，其苗裔曰董毡，其子曰巴毡。角始附宋，赐姓赵，改
名顺忠。”

### 哲宗元符二年赐陇拶及其弟姓名

按《宋史哲宗本纪》：“元符二年九月己未，青唐酋陇拶
以城降。”〈赐姓事不载〉　按《瞎征传》，“篯罗结说王赡以取青
唐之策。元符二年九月，赡军至青唐，陇拶出降。闰九
月，以陇拶为河西军节度使，知鄯州，封武威郡公，充
西蕃都护，依府州折氏世世承袭。寻赐姓名曰赵怀
德，其弟邦。”㖕勿《丁咓》曰：“怀义为廓州团练使同知湟
州。”

### 宁宗开禧元年赐宇文虚中姓赵氏

按：《宋史宁宗本纪》：“开禧元年八月，赠宇文虚中少保。”
〈赐姓事不载〉　按《宇文虚中传》：建炎二年，虚中为祈请使，
杨可辅副之。明年春，金人并遣归，虚中曰：“奉命北来，
祈请二帝。二帝未还，虚中不可归。”于是独留金人，加
以官爵，即受之，密以信义结约，金人不觉也。恶之者
告虚中谋反，虚中与老幼百口同日就焚死，天为之
昼晦。淳熙间，赠开府仪同三司，谥肃愍。开禧初，加赠
少保，赐姓“赵氏。”